|  |
| --- |
| **СПРАВКА**  **ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ОБЩЕСТВЕНАТА КОНСУЛТАЦИЯ ПО ПРОЕКТА НА ПОСТАНОВЛЕНИЕ НА МИНИСТЕРСКИЯ СЪВЕТ ЗА ИЗМЕНЕНИЕ И ДОПЪЛНЕНИЕ НА НОРМАТИВНИ АКТОВЕ МИНИСТЕРСКИЯ СЪВЕТ** |

| **№** | **Организация/ потребител**  **(вкл. начина на получаване на предложението)** | **Бележки и предложения** | **Приети/**  **неприети** | **Мотиви** |
| --- | --- | --- | --- | --- |
|  | Ивайло Тонев  (по електронен път на 31 декември 2023 г.) | С проекта на постановление се цели привеждане на нормативните актове, в които се уреждат функции на Министерството на земеделието и храните и правомощия на министъра на земеделието и храните, приети от Министерския съвет в съответствие с новата структура на Министерския съвет, както и да се осигури административен капацитет в областта на хидромелиорациите. |  |  |
|  |  | Концепция за управление и развите на „Напоителни системи“ | Не се приема | Предложената концепция не е относима към предметния обхват на постановлението. Целта на проекта е привеждане на нормативните актове, в които се уреждат функции на Министерството на земеделието и храните и правомощия на министъра на земеделието и храните, приети от Министерския съвет в съответствие с новата структура на Министерския съвет и осигуряване на административен капацитет в областта на хидромелиорациите чрез съдаване на дирекция „Хидромелиорации“ в структурата на министерството. |
|  |  | Съдържание:  Резюме  - Цели на концепцията.  - Визия, стратегически и оперативни цели.  - Структура на „Агенция Мелиорации".  - Водоснабдителни системи.  - План за финансиране на „Агенция Мелиорации".  - Схема – движение на парични потоци.  - План за финансиране на стратегически инвестиции.  - Необходимост от стратегически действия.  Настоящата Концепция е разработена на основата на „Обща стратегия за управление и развитие на хидромелиорациите и защита от вредното въздействие на водите", приета с Решение № 688 на Министерския съвет от 18.08.2016 година. |  |  |
|  |  | **Резюме**  1. Поминъкът на близо една трета от българското население е свързан пряко със селското стопанство и бъдещото им благоденствие зависи от устойчивото управление на почвените и водни ресурси. Страната разполага и със значителна по мащаби хидромелиоративна инфраструктура, която в недалечното минало е била основа за ускорено развитие на селскостопанския сектор. След края на комунистическия период през 1989 г. хидромелиоративните системи западат значително, в резултат на което напоявани в миналото площи се използват за неполивно земеделие. Съществуващите сега земеделски стопанства се основават предимно на производството на зърнено-житни култури и слънчоглед, които или завършват вегетацията си рано, преди началото на горещото и сухо лято, или са издръжливи на продължителна суша и недостиг на вода. Докато някои овощни насаждения са умерено издръжливи на воден дефицит, то зеленчукопроизводството в България изцяло зависи от напояването, за да бъде конкурентноспособно. При вземането на решение дали да се възползват от напояване земеделските стопани прилагат подхода „да изчакаме и да видим“. Когато валежите са достатъчни те предпочитат да не напояват, в резултат на което могат да понесат намаляване на добивите, но в същото време спестяват допълнителни разходи за напояване. При продължително засушаване, когато наличната в почвата влага намалява, земеделските стопани напояват, ако имат налична поливна техника. В резултат на това търсенето на напоителни услуги в районите, обслужвани от дружество „Напоителни системи” ЕАД, е непостоянно, търпи промени всяка година, или с други думи е в съответствие с климатичните условия.  2. В средносрочен и дългосрочен план се очаква климатичните промени все повече да влияят върху българското селско стопанство. Подобно на прогнозите за Европа и в зависимост от глобалния сценарий, в България може да се очаква повишаване на средните годишни температури, което би могло да варира между 0,5°C и 1,5°C до 2029 и между 2,0°C и 5,0°C до края на века. Предвид очакваните промени в моделите на валежите, това също ще доведе до диференцирани въздействия върху регионалните добиви на българското земеделско производство според съответните култури. Като се има предвид, че земеделието има по-голяма тежест в българското селско стопанство, изменението на климата би могло да има по-силно въздействие именно върху този сегмент. Разработването на дългосрочна визия за поливното земеделие отдавна е осъзнато като необходимост. Пътя е към Европейския модел на земеделие, приет още през 1997 г., когато Съветът на министрите на земеделието определя няколко общи основни принципа: конкурентоспособност, устойчивост, мултифункционалност и приложимост във всички региони на Европейския съюз. Освен това, моделът поставя поливното земеделие в контекста на адаптирането към климатичните изменения.  3. Хидромелиоративната инфраструктура в България е сериозно увредена. Средствата получавани от „НС” ЕАД, чрез търговската дейност – напояване /извън ОПВВВ/ са недостатъчни дори за основна поддръжка. Загубите на воден ресурс по канализационната напоителна мрежа достигат 80%. Площта със селскостопанско предназначение през 2021 г. в РБ е 50 227 350 декара, което представлява около 47 % от територията на страната. От тях около 39 000 000 декара се обработват. По данни на Аграрния доклад за 2022 г., през 2021 г. от „Напоителни системи” ЕАД са полети общо 283 462 дка, като за това са подадени водни маси в размер на 305 886 хил. м³, в т.ч. 118 553 дка ориз с 283 102 хил. м³ водни маси, което съставлява 0.7 % от обработваемите площи, за съпоставка в Румъния този процент е 34 % към 2019 г. а в съседна Гърция 47 % към 2019 г.. Земеделските стопани както в рамките на системите, обслужвани от „НС” ЕАД, така и извън тях инвестират в нови технологии за напояване в стопанството, без да имат ясно разбиране за възможните алтернативи, разходите и изискванията за експлоатация и поддръжка. Отводнителните системи и системите за защита от наводнения, включително язовирите, са изправени пред сходни предизвикателства. Последните наводнения показаха, че язовирите имат изключително значение в извънредни ситуации. Язовирите представляват невидима част от хидрологията на даден речен басейн и трябва да се възприемат и управляват като критични елементи на хидротехническите системи, в които има двупосочни взаимодействия между селските и градските райони. Все по-ясно се осъзнава, че ако бъде възстановена и модернизирана, съществуващата хидромелиоративна инфраструктура ще бъде критично важен елемент за намаляване на произтичащите от изменението на климата рискове по отношение на производителността, устойчивото развитие на селското стопанство и управлението на земята. Очакваните в бъдеще продължителни периоди на засушаване, в съчетание с все по-чести и потежки наводнения, ще доведат до нарастваща несигурност на селскостопанската дейност в България. В тези условия напоителната инфраструктура ще се използва за задоволяването на нарасналите нужди на селскостопанските култури от вода, докато инфраструктурата за отводняване и за защита от наводнения, както и корекциите на реки биха осигурили защита на обработваемата земя от вредните въздействия, свързани с климатичните рискове. По този начин хидромелиоративният сектор ще генерира значителни ползи както за селскостопанската общност, така и за по-широки кръгове от обществото. |  |  |
|  |  | **Цели на концепцията.**  Концепцията предвижда след серия от промени, сектор „Хидромелиорации“ да управлява инфраструктурата за предоставяне на напоителни и отводнителни услуги и да надзирава инфраструктурата за защита от наводнения и корекциите на реки, която предпазва земеделските земи от вредното въздействие на водите. Един добре представящ се подсектор по напояване и отводняване предлага значителни възможности за насърчаване на конкурентоспособността на селското стопанство, тъй като подобрява производителността и същевременно води до намаляване на загубите на доход за фермерите в години с по-неблагоприятни климатични условия. Ето защо напояването е важно за справяне с нестабилността на цените, тъй като до голяма степен защитава земеделските стопани от значителен спад в производството и осигурява сравнително стабилни добиви в периоди на лоши метеорологични условия и променливи цени. **Три милиарда кубични метра воден обем във 181 язовира стопанисвани от „НС“ ЕАД, да се отблокират и използват за развитието на икономиката на страната.**  **В основата на промените в сектор „Хидромелиорации“ стоят, три основни и задължителни промени в досегашният модел на управление на напояването в държавата:**  **1. Преобразуване на „Напоителни системи“ ЕАД в Агенция „Мелиорации“.**  **2. Приемането на „Закон за Хидромелиорациите“ и като част от него „Фонд Мелиорации“.**  **3. Субсидиране 100% водата за напояване.** |  |  |
|  |  | **Визия, стратегически и оперативни цели.**  **Визия:** Възстановяване на ефективен и ефикасен хидромелиоративен сектор за икономически жизнеспособно, конкурентно земеделие, устойчиво на въздействията от изменението на климата и осигуряващо защита от вредното въздействие на водите.  **Стратегическа цел 1**: Изграждане на правен и институционален капацитет, който да проправи път към автономни организации за управление на финансово устойчиви хидромелиоративни системи.  **Цел към 2024 г.**: До края на 2024 г. Първият етап на правната и институционалната реформа е завършен, в това число е приет Закон за хидромелиорациите и изменение на Закона за сдружения за напояване, „НС” ЕАД е преобразувано в Агенция „Мелиорации“, като през нейните клонове в страната, отговаря за експлоатацията, поддръжката и управлението на хидромелиоративната инфраструктура. В първата година Агенция „Мелиорации“ е второстепенен разпоредител на бюджетни средства в състава на Министерство на земеделието. През първата година след извършен подробен анализ на текущото състояние на хидромелиоративният фонд, съвместно с представители на Българската аграрна камара, Българската агрохранителна камара и Българския фермерски съюз, се изготвя План за възстановяване на хидромелиоративната инфраструктура. Водата за напояване се предоставя като 100 % субсидия – обвързана подкрепа /вода срещу продукция/. Агенцията изпълнява дейностите по ОПВВВ.  **Цел към 2025 г.**: До края на 2025 г. Агенция „Мелиорации“ изпълнява План за възстановяване на хидромелиоративната инфраструктура. Подготвени са проекти на 11 броя замразени през 1997 година язовира с допълнителен воден капацитет от около 400 милиона м³. Агенция „Мелиорации“ и сдруженията за напояване и отводняване са достатъчно укрепнали, за да управляват системите в сътрудничество. Напояваните площи от агенцията достигат 600 000 дка.  **Цел към 2034 г.:** До края на 2034 г. Вторият етап на правната и институционалната реформа е завършен, Агенция „Мелиорации“ постепенно се е развила, покрила е цялата площ, в която се предлагат хидромелиоративни услуги в България и предоставя такива услуги на редица участници, включително съответните сдружения за напояване. Напояваните площи от агенцията достигат 7 000 000 дка., което е 18 % от обработваемите площи в страната.  **Стратегическа цел 2:** Засилване на конкурентоспособността на селскостопанския сектор и възстановяване на достъпа до хидромелиоративната инфраструктура на земеделските земи и нейното устойчиво използване чрез инвестиции във възстановяване и модернизация:  **Цел към 2024 г.:** До края на 2024 г. . Водата за напояване се предоставя като 100 % субсидия – обвързана подкрепа /вода срещу продукция/ на земеделските стопани.  **Цел към 2025 г.:** До края на 2025 г. В изпълнение на Плана за възстановяване на хидромелиоративната инфраструктура и с финансовата подкрепа и на Европейския земеделски фонд за развитие на селските райони, под управлението на Агенция „Мелиорации“ се извършва приоритетно възстановяване на хидромелиоративната инфраструктура, обслужвайки 600 000 декара напоявана площ. Водата за напояване се предоставя като 100 % субсидия – обвързана подкрепа /вода срещу продукция/ на земеделските стопани.  **Цел към 2034 г.:** До края на 2034 г. 70% от хидромелиоративната инфраструктура под управлението на Агенция „Мелиорации“ е възстановена и модернизирана. Напояваните площи от агенцията достигат 7 000 000 дка., което е 18 % от обработваемите площи в страната. Изготвен е подземен воден кадастър. Агенция Мелиорации предоставя на земеделските стопани съвременна техника за напояване с цел пестене на ресурс, както и повторното му използване в съотведствие с европейските практики.  **Стратегическа цел 3:** Възстановяване на функциониращата инфраструктура за защита от вредното въздействие на водите (напр. корекции на речни корита, оказващи влияние върху хидроморфологичните характеристики), високи нива на подпочвени води и други вредни въздействия на водите.  **Цел към 2024 г.:** До края на 2024 г. е завършен пълният опис на съоръженията за ЗВВВ (включително тези за защита от наводнения и корекциите на реки), инвестиционните проекти са идентифицирани, категоризирани и оценени за финансиране, включително зелените инфраструктурни проекти за ускорено финансиране, които да се подкрепят по линията на Европейския земеделски фонд за развитие на селските райони.  **Цел към 2025 г.:** До края на 2025 г. приоритетните зелени инфраструктурни проекти са изпълнени в рамките на водещи проекти и с финансиране от фонд на ЕЗФРСР;  **Цел към 2034 г.:** До края на 2034 г. 50% от приоритетните инвестиции за защита от вредното въздействие на водите са осъществени с подкрепата на финансиране от ЕЗФРСР и в пълно съответствие с плановете за управление на риска от наводнения.  **Структура на „Агенция Мелиорации“.**  Централно управление гр. София, бул. „Цар Борис III" № 136 и 14 клона в страната, чрез които осъществява предмета си на дейност:  Клон Черно море -гр. Варна 9000, район р-н Одесос, ул. „Христо Ботев” № 10.  Клон Тополница - гр. Пазарджик 4400, ул. “Пловдивска” № 3.  Клон Среден Дунав- гр. Плевен 5800, ул. “Дойран” № 136.  Клон Марица - гр. Пловдив 4000,район р-н Централен, бул. “Марица” № 122.  Клон Долен Дунав, - гр. Русе 7012,ул. “Борисова” № 52, ет. 1.  Клон Средна Тунджа, - гр. Сливен 8800, ул. “Д. Пехливанов” № 10.  Клон София, гр. София, - гр. Елин Пелин 2100, пл. “Независимост” № 18.  Клон Горна Тунджа - гр. Стара Загора 6000, бул. Митрополит МетодииКусев № 2.  Клон Струма-Места - гр. Дупница 2600, ул. “Св. Ив. Рилски” № 20.  Клон Мизия – гр. Враца 3000, бул. „Христо Ботев“ № 178.  Клон Видин – гр. Видин 3700, ул. „Цар Александър“ 13.  Клон Хасково – гр. Хасково бул. „Раковски” № 1.  Клон Шумен – гр. Шумен ул. „Пета” № 1.  Клон Бургас – гр. Бургас ул. „Фердинандова” № 3. |  |  |
|  |  | **Водоснабдителни системи.**  „Агенция Мелиорации“ е В и К оператор по смисъла на чл. 2, ал. 3 от Закона за регулиране на водоснабдителните и канализационните услуги (ЗРВКУ) доколкото в предмета на дейност е включено и част от приходите на агенцията се формират от доставяне на вода за водоползватели с издадени от МОСВ или басейновите дирекции разрешителни - други В и К оператори, на които се доставя условно чиста вода за нуждите на питейно - битовото водоснабдяване.  При предоставянето на услугата доставяне на вода на друг В и К оператор „Агенция Мелиорации“ са обособени 7 водоснабдителни системи, както следва:  Клон Струма-Места - области Перник, Кюстендил и Благоевград ВС В и К Дупница-Кюстендилска вода – доставяне на вода на „В и К – Дупница“ ЕООД, гр. Дупница и „Кюстендилска вода“ ЕООД, гр. Кюстендил;  Клон Тополница - област Пазарджик ВС В и К Белово – доставяне на вода на „В и К – Белово“ ЕООД, гр. Белово;  Клон Среден Дунав - области Плевен, Ловеч и Велико Търново ВС В и К Плевен – доставяне на вода на „В и К“ ЕООД, гр. Плевен;  ВС В и К Йовковци - доставяне на вода на „В и К Йовковци“ ООД, гр. Велико Търново;  Клон Долен Дунав - области Русе, Търговище, Разград и Силистра ВС Долен Дунав – доставяне на вода на „Тузлушка гора“ ЕООД, гр. Антоново;  Клон София - област София ВС Източно Софийско поле – доставяне на вода на „Софийска вода“ АД, гр. София;  ВС В и К Бебреш - доставяне на вода на „В и К - Бебреш“ ЕООД, гр. Ботевград;  Клон Черно Море - области Варна, Добрич и Бургас ВС В и К Добрич – доставяне на вода на „В и К“ ЕООД, гр. Добрич;  Клон Шумен ВС В и К Шумен-Търговище – доставяне на вода на „В и К – Шумен“ ООД, гр. Шумен и „В и К“ ООД, гр. Търговище. |  |  |
|  |  | **План за финансиране на „Агенция Мелиорации“.**  „Агенция Мелиорации“ ще се финансира след приемане на Закона за хидромелиорациите по следните направления:  1. Фонд „Мелиорации“ 5 – 7 % от общите земеделски субсидии.  2. Европейски земеделски фонд за развитие на селските райони.  3. Програма за развитие на селските райони.  4. Самофинансиране.  Обезщетение за услуги свързани с ЗВВВ. Услуги за защита от вредното въздействие на водите (ЗВВВ) ще продължат да бъдат предоставяни под формата на публична услуга от общ икономически интерес. Предоставящите такива услуги субекти ще бъдат обезщетявани въз основа на общи условия, постановени със заповед на Министерски съвет. Съответно, размерът на обезщетението за съответната година следва да покрива нетните разходи на доставчика на услугата за предоставянето на обществената услуга, размера на направените инвестиции и марж на печалба до пет процента от нетните разходи. Максималният годишен размер на обезщетение, което следва да се преведе на Агенция „Мелиорации“, е фиксиран на 15 мил. евро.  Финансови източници на ЕС ще играят важна роля в бъдещите мерки за ефективно предотвратяване, защита от вредното въздействие на водите. Понастоящем ЕС разполага с различни структурни фондове на европейско ниво, които предоставят на държавитечленки алтернатива на националните фондове:  1. Европейският фонд за ориентиране и гарантиране на земеделието (ЕФОГЗ) подкрепя политиката за икономическо и социално сближаване, развитието на селските райони и подобряване на земеделската структура;  2. Фонд "Солидарност" на Европейския съюз (ФСЕС) е създаден през 2002 г. и предоставя бърза финансова помощ в случай на големи бедствия, в това число наводнения. |  |  |
|  |  | **Схема - движение на парични потоци.**    **100 % субсидиране на поливна вода за земеделски производители – вода срещу продукция.**  Европейският фонд за ориентиране и гарантиране на земеделието (ЕФОГЗ), Фонд "Солидарност" на Европейския съюз (ФСЕС), Европейски земеделски фонд за развитие на селските райони (ЕЗФРСР), Програма за развитие на селските райони (ПРСР). Европейски средства (ЕС), Земеделски субсидии(ЗС). Защита от вредното въздействие на водите (ЗВВВ). |  |  |
|  |  | **План за финансиране на стратегически инвестиции.**  В национален мащаб, капиталовите разходи за инвестиции в рехабилитация и модернизация на основната инфраструктура възлизат на над един милиард евро. Посочените средства са резултат на анализ и са препоръчителни (при необходимост от възстановяване на цялата инфасруктура), но не са задължителни. Последното следва от факта, че към момента не съществува интерес от страна на водопотребителите към всеки един от съществуващите елементи на действащата преди 1989 г. инфраструктура. В този смисъл рехабилитацията и модернизацията ще се изгражда там където съществува интерес, респективно където е необходимо, след обсъждане с БАК и БФС. От тук следва да се предположи, че средствата за възстановяването ще се очакват от Фонд „Мелиорации“ и от Европейските фондове. Капиталовите разходи за инвенстиции в рехабилитация и модернизация на основната инфраструктура нямат времово ограничение, те са аналитични и не са обвързани както с времевия дипазон на настоящата концепция така и с действащия програмен период 2021-2027 г. от ПРС. Основните инвестиционни нужди са набелязани в три основни категории напоителни системи:  Категория I: гравитачни напоителни системи, които отклоняват води от повърхностни водни тела посредством открити канали и доставят водата чрез транспортно-разпределителна мрежа (ТРМ) до водовземанията на напоителните полета (НП), които представляват вътрешноканалната напоителна мрежа;  Категория II: напоителни системи с помпено захранване, които черпят вода от повърхностни водни тела и я повдигат на необходимата кота в открити канали (тип II); и  Категория III: напорни системи, обикновено са подсистеми на системите от категория I и II, които черпят вода от река или канал и я подават под налягане в тръбна водоразпределителна мрежа до напоителната система „в земеделските стопанства“.  Предложените инженерни интервенции за възстановяване и модернизация на каналната мрежа представляват най-голямата инвестиция от близо 605 мил. евро, от които 411 мил. евро са необходими за категория I, а 187 мил. евро - за категория II. Общите разходи за възстановяване и модернизация на каналната мрежа включват следните елементи: облицовки на каналите; съоръжения за поддържане на водното ниво (преливници с удължен преливан ръб); монтаж на нови водовземания; водомерни устройства (само за главните канали) и разходи за ремонт на други съоръжения като дюкери, тунели, мост-канали, водостоци, различни видове шахти, както и изпускатели. Инвестиционните разходи за язовирите са в две пера: за комплексни и значими язовири (съгласно Закона за водите) и за други язовири, включително за изравнители, изградени като язовири.  Инвестициите в системи от категория II включват още и помпите в повдигателните помпени станции, подмяна на тръби и основни кранове, както и водовземните съоръжения, крановете на изходните съоръжения и т.н. Включени са също и разходите за водомерни съоръжения (за помпи), облицовка на канали, регулиращи съоръжения, монтаж на водовземания и други съоръжения (дюкери, тунели, мост-канали и пр.). Инвестициите в помпени системи за подмяна на помпени агрегати водят до значително подобрение на енергийната ефективност и свързаната с нея икономия на енергия. Важно е, че подобрението на енергийната ефективност в комбинация с икономията на вода предлагат отлични възможности за намаляване на потреблението на енергия и на разходите. Подмяната на тръбопроводи и кранове предлага значителни предимства по отношение на непрекъснатостта на системата и икономията на вода. |  |  |
|  |  | **Необходимост от стратегически действия.**  Настоящата Концепция за хидромелиоративния сектор има за цел да предостави краткосрочна, средносрочна и дългосрочна визия за развитието на хидромелиоративния сектор в България. Концепцията очертава рамка на правни и институционални реформи, която ще има съществено отражение върху настоящата организационна структура – „Напоителни системи“ ЕАД. Концепцията предвижда и времева рамка, даваща възможност да се развие технически капацитет и увереност в начина, по който България ще управлява хидромелиоративната си инфраструктура. Концепцията подхожда към проблематиката от перспектива в национален мащаб и се стреми към постигане на следните цели:  1. Възстановяване на потенциално обслужваните от хидромелиоративна инфраструктура поливни площи.  2. Защита на плодородни земеделски земи, възстановяване и поддържане на инфраструктура за защита от наводнения и корекции на реки на договорени нива.  3. Увеличаване на нетните ползи, произтичащи от поливното производство на култури и защитата от вредното въздействие на водите.  4. Поддържане на добро състояние на засегнатите водни тела в количествен и качествен аспект, в рамките на четирите района на басейново управление  Докато дългосрочната перспектива акцентира върху аспекти, свързани с устойчивостта по отношение на технически, икономически и екологични резултати, акцентът на краткосрочната до средносрочна перспектива пада върху предприемането на твърди действия за секторна реформа и развитие на технически капацитет, с които държавата може да се ангажира. Концепцията насърчава ключови заинтересовани лица да работят заедно за развитието на хидромелиоративни системи, които са в полза на общия икономически интерес. Краткосрочната перспектива цели да осигури средствата към Фонд „Мелиорации“ и от фондовете на Европейския съюз (ЕС) да се усвоят за подпомагане на инвестициите в съживяването на хидромелиоративната инфраструктура и услуги. |  |  |
|  |  | **Развитието и изграждането на системи за хидромелиорации – в миналото повод за гордост за цяло поколение инженери по напояването и отводняването от световен ранг – сега е сведено до най-ниското възможно ниво на ефективност, като достига 0,7% от обработваемите площи в страната, като за сведение през 80-те години на миналия век този процент е бил над 30%. През далечната 1930 година Воден синцикат „Марица“ е напоявал повече от „Напоителни системи“ ЕАД през 2023 година.**  С учредяването на „НС” ЕАД през 1993 г., българското правителство създаде търговско дружество за хидромелиоративния сектор, на което се възлагат допълнителни задължения за обществена услуга, свързани със защитата от вредното въздействие на водите. По това време надеждата е, че търговски дейности по напояване ще бъдат достатъчно печеливши, за да компенсират поне отчасти загубите, понесени при изпълнението на другите дейности. Търговската дейност на „НС” ЕАД обаче се оказва далеч не толкова печеливша, колкото се очаква, три милиарда кубични метра воден обем във 181 язовира стопанисвани от „НС“ ЕАД не се използва. През годините стана ясно, че търговията с водния ресурс за напояване, убива поливното земеделие в държавата, което превръща РБ в производител единствено на зърнени култури. Това от своя страна води до създаване на монополисти зърнопроизводители, за които поливното земеделие не е приоритет.  Създаването на „Агенция Мелиорации“, която може да прави политика в напояването, обезпечена финансово от „Фонд Мелиорации“, който няма алтернатива и 100 % субсидиране водата за напояване /както е в Румъния и Гърция/, ще даде място на държавата ни сред развитите в земеделско отношение европейски държави, като сектор напояване ще носи преки и косвени приходи в бюджета на държавата от около 2 милиарда лева на година. |  |  |